Iordănescu a anunțat lotul pentru amicalele cu Irlanda de Nord și Columbia. Doi jucători de la CFR Cluj, printre fotbaliștii convocați.
Selecţionerul naţionalei României, Edward Iordănescu, a convocat 29 de jucători pentru meciurile amicale din luna martie cu Irlanda de Nord şi Columbia. Printre jucătorii convocați se află și doi fotbaliști de la CFR Cluj.
Selecţionerul echipei naţionale de fotbal a României, Edward Iordănescu/ Foto: Edi Iordanescu - Facebook
Selecţionerul naţionalei României, Edward Iordănescu, a convocat 29 de jucători pentru meciurile amicale din luna martie cu Irlanda de Nord şi Columbia, a anunţat sâmbătă Federaţia Română de Fotbal (FRF) pe site-ul său.
Naţionala României va disputa primele meciuri de pregătire după ce a obţinut calificarea la Campionatul European - Germania 2024.
România va întâlni Irlanda de Nord vineri, 22 martie, de la ora 21:45, pe Arena Naţională din Bucureşti. Partida împotriva Columbiei va avea loc marţi, 26 martie, de la 21:30, pe stadionul Civitas Metropolitano din Madrid.
Selecţionerul Edward Iordănescu a convocat următorii jucători pentru prima acţiune din acest an:
portari: Horaţiu Moldovan (Atletico Madrid/Spania, 9 selecţii/0 goluri), Florin Niţă (Gaziantep/Turcia, 19/0), Ştefan Târnovanu (FCSB, 1/0), Marian Aioani (FC Rapid 1923, 0/0);
fundaşi: Andrei Raţiu (Rayo Vallecano/Spania, 15/1), Cristian Manea (CFR Cluj, 24/2), Vasile Mogoş (CFR Cluj, 4/0), Andrei Burcă (Al-Okhdood | Arabia Saudită, 25/1), Radu Drăguşin (Tottenham/Anglia, 13/0), Adrian Rus (Pafos/Cipru, 19/1), Ionuţ Nedelcearu (Palermo/Italia, 25/2), Bogdan Racoviţan (Rakow/Polonia, 0/0), Nicuţor Bancu (Universitatea Craiova, 34/2), Deian Sorescu (Gaziantep/Turcia, 14/0);
mijlocaşi: Nicolae Stanciu (Damac/Arabia Saudită, 66/14), Marius Marin (Pisa/Italia, 15/0), Alexandru Cicâldău (Konyaspor/Turcia, 35/4), Răzvan Marin (Empoli/Italia, 52/3), Olimpiu Moruţan (Ankaragucu/Turcia, 14/1), Darius Olaru (FCSB, 15/0), Adrian Şut (FCSB, 0/0), Dennis Man (Parma/Italia, 20/6), Valentin Mihăilă (Parma/Italia, 17/4), Ianis Hagi (Deportivo Alaves/Spania, 31/4), Denis Drăguş (Gaziantep/Turcia, 8/2), Florinel Coman (FCSB, 12/1);
atacanţi: George Puşcaş (Bari/Italia, 40/11), Denis Alibec (Muaither/Qatar, 36/5), Florin Tănase (Al-Okhdood/ | Arabia Saudită, 17/2).
Înainte de EURO 2024 vor avea parte de amicale
Înainte de participarea la EURO 2024, România va mai disputa, în iunie, două partide amicale, ambele la Bucureşti, pe stadionul Steaua: marţi, 4 iunie, contra Bulgariei, şi sâmbătă, 8 iunie, împotriva reprezentativei Liechtenstein.
România a fost repartizată în Grupa E la turneul final al Campionatului European de fotbal - EURO 2024, alături de Belgia, Slovacia şi câştigătoarea play-off-ului B, potrivit tragerii la sorţi efectuate în decembrie la Elbphilharmonie din Hamburg. Ultima componentă a grupei României la EURO 2024, care va fi găzduit de Germania între 14 iunie şi 14 iulie, va fi decisă dintre câştigătoarele semifinalelor Bosnia-Herţegovina - Ucraina şi Israel - Islanda.
La EURO 2024, pe 17 iunie, România va întâlni câştigătoarea play-off-ului B (Munchen, 16:00). Pe 22 iunie, tricolorii vor juca împotriva Belgiei (Koln, 22:00), iar pe 26 iunie vor avea ca adversar Slovacia (Frankfurt, 19:00).
Citiți monitorulcj.ro și pe Google News
CITEȘTE ȘI: